ཉེ་སྔོན་ནས་དྲ་ལམ་དུ་བྱིས་པའི་ཀློག་དེབཨ་ནུ་དཔེ་ཚོགསསྐོར་འགྲེམས་སྤེལ་ཞུ་ཉེའི་སྐོར་མང་པོ་ཞིག་གིས་བརྒྱུད་བསྐུར་བྱེད་བཞིན་འདུག་པར་དགའ་སྤྲོ་དང་བཅས།ངས་ཀྱང་བདག་གིས་ཡུན་རིང་རེ་ཞིང་སྒུག་པའི་དཔེ་དེབ་འདི་དངོས་སུ་ཚོར་རར་བཀྲམས་པར་རྟེན་འབྲེལ་ཞུ།ཞེས་སྐད་འཕྲིན་གྱི་བར་སྟོང་ལ་བཞགཁར་ཉིན་རེབ་གོང་གི་ཐོན་མིའི་རིག་གནས་དཔེ་ཁང་དུ་སོང་ནས་གཉའ་ཁྲི་བཙན་པོ་དང་དུས་གཅིག་ཏུ་ཐོན་པའི་དཔེ་ཆ་འགའི་ཁ་མ་ཕྱེས་པར་ཉོས་པ་ཡིན།དེ་ལྟར་ཉོ་དོན་ནི་དེ་སྔ་ནས་མཐོང་བའི་ཁྱབ་བསྒྲགས་སོགས་ཀྱིས་ངའི་ཀླད་པ་བཀྲུས་ཡོད་པ་དང་དཔེ་དེབ་དེ་དག་བསྒྱུར་མཁན་མང་ཤོས་ལ་རང་ཉིད་དགའ་མོས་ཡོད་པས་རེད།གཞན་ཡང་ངས་མི་རིགས་འདིར་ལྷག་བསམ་སྙིང་བཅངས་བྱེད་མཁན་གྱི་སྐྱེ་བོ་དེ་དག་ལ་རྒྱབ་སྐྱོར་གྱི་ཆེད་ཡིན་ལབ་ནའང་ཆོག